കാണാതായ വീട്ടമ്മയെ മുങ്ങി മരിച്ച നിലയില് കണ്ടെത്തി വാഴക്കുളം: കുളിക്കടവില് കാണാതായ വീട്ടമ്മയെ മരിച്ചനിലയില് കണ്ടെത്തി. കാവന വേലംപ്ലായ്ക്കല് സുകുമാരന്റെ ഭാര്യ ഷീലയെ 51 മുങ്ങി മരിച്ച നിലയില് കണ്ടെത്തിയത്. ഇന്നലെ ഉച്ചകഴിഞ്ഞ് ഒന്നരയോടെയാണ് മൃത ദേഹം കണ്ടത്. ചൊവ്വാഴ്ച വൈകുന്നേരമാണ് വീട്ടമ്മയെ കാണാതായത്. കുളിക്കുവാനായി അഞ്ചരയോടെ വീടിനു സമീപത്തെ പടിഞ്ഞാട്ടുമുറി കുളിക്കടവില് പോയതായിരുന്നു. തിരികെ എത്താത്തതിനാല് രാത്രിയോടെ പോലീസും അഗ്നിരക്ഷാ സേനയും തെരച്ചില് നടത്തിയിരുന്നു. ഇന്നലെ രാവിലെയും ഏഴോടെ സ്കൂബ ടീമും പുഴയില് തെരച്ചിലിന് എത്തിയിരുന്നു.നടുക്കര മൂഴി പാലത്തിനു സമീപം പുഴയോരത്തെ പുല്പ്പടര്പ്പില് തങ്ങിയനിലയിലാണ് മൃതദേഹം കണ്ടെത്തിയത്. മൂവാറ്റുപുഴ ജനറല് ആശുപത്രിയില് സൂക്ഷിച്ചിരിക്കുന്ന മൃതദേഹം ഇന്നു രാവിലെ പോസ്റ്റ്മോര്ട്ടത്തിനുശേഷം ബന്ധുക്കള്ക്കു കൈമാറും. മക്കള്: കൃപ പൗള്ട്രി ഗ്രോവേഴ്സ് സഹകരണ സംഘം മൂവാറ്റുപുഴ, കൃഷ്ണ എന് ഡയമെന്ഷന്സ്, സ്മാര്ട് സിറ്റി, കൊച്ചി, അനന്തു എസ്എന്ജിസിഇ കോലഞ്ചേരി. The post കാണാതായ വീട്ടമ്മയെ മുങ്ങി മരിച്ച നിലയില് കണ്ടെത്തി first appeared on MalayalamExpressOnline.